तहसील दातागंज के हसनपुर के जूनियर हाईस्कूल की विद्यालय प्रबंध समिति के अध्यक्ष प्रदीप किशोर गुप्ता उर्फ श्याम गुप्ता व उपाध्यक्ष सुभाष चंद्र गुप्ता ने आरोप लगाया है कि यहां तैनात किए गए प्रधानाचार्य की नियुक्त फर्जी तरीके से नियम विरूद्ध की गई है। तैनात किए गए प्रधानाचार्य विद्यालय प्रबंध समिति के सदस्य हैं, इसके बाद भी नियमों का दरकिनार कर उन्हें प्रधानाचार्य बनाया गया है। रजिस्ट्रार के अभिलेखों में वह आज भी साधारण सभा के सदस्य के रूप में हैं। शिकायतकर्ता ने आरोप लगाया कि नियुक्ति की जानकारी अध्यक्ष, उपाध्यक्ष या किसी भी सदस्य को नहीं दी गई। गुपचुप तरीके से सभी कार्य हो गए।